open-index/open-wikipedia-markdown huggingface dataset:
Josef fra Arimatea

**Den hellige Josef fra Arimatea** var en rådsherre, eller snarere en representant til rådet, som kom fra åkerlandet Arimatea. Han var blant dem som trodde på Jesus. Derfor gikk han til Pontius Pilatus og ba om tillatelse til å gravlegge ham. Josef kjøpte et fint linklede og svøpte Jesu legeme i dette. Det var også han som eide den ubrukte graven i klippen hvor Jesus ble lagt. Her sørget han for at det ble veltet en stor stein foran åpningen, slik skikken var. Rådsherren Nikodemus fulgte med ham og sørget for at det ble en verdig begravelse. Hendelsen er omtalt i Johannes evangelium 19,39–40, og blir tolket som en oppfyllelse av Jesaja 53,9.

Han regnes for en helgen i den katolske kirke. St. Josefs festdag er 31. juli.

## Eksterne lenker
* 

* En biografi om Josef fra Arimatea (engelsk)
* Engelsk biografi
* ''Catholic Encyclopedia'' 1908: «Josef fra Arimatea» (engelsk)
* Qumran tekst fra Jesaia 53 (engelsk)
* Genealogi til Josef (engelsk)
Olav Sylte

**Olav Sylte** (født 1970) er en norsk advokat. 

Olav Sylte ble advokat i 2001. Før dette arbeidet Sylte som dommerfullmektig i Kristiansand tingrett. Sylte har også arbeidet som politijurist og i skattevesenet. Han har siden 2001 arbeidet som advokat i Advokatfirmaet Sylte. 

Sylte er blant annet kjent for å ha representert ofre for de store pyramidespillene som var aktive i Norge i perioden 2002 - 2005, blant annet T5PC og WGI. Sistnevnte saksøkte ham på grunn av ærekrenkelser i forbindelse med dette arbeidet, og krevde flere millioner i erstatning for å ha ødelagt for pyramiden både i Norge og i utlandet med uttalelser om svindel og lignende. Sylte ble frifunnet og motparten ble dømt til å betale 290 000 kroner i saksomkostninger.

I 2008 ble Sylte anmeldt og senere tiltalt for overtredelser på bokføringsloven, ligningsloven, merverdiavgiftsloven og toll-loven. Har ble også tiltalt for dokumentfalsk. Han ble frikjent for dokumentfalsk, og vedkommende som anmeldte Sylte ble selv dømt for forfalskning. Sylte ble dømt til 45 dager betinget fengsel for de andre forholdene I 2014 fikk Sylte kritikk for å ha brutt god advokatskikk ved å bryte taushetsplikten i en disiplinær klagesak mot seg selv.

## Referanser


## Eksterne lenker
*  Advokatsylte.no
Georges Gilles de la Tourette

**Georges Albert Édouard Brutus Gilles de la Tourette** (født 30. oktober 1857 i Saint-Gervais-les-Trois-Clochers, Vienne, Frankrike, død 26. mai 1904 i Lausanne, Sveits) var en fransk nevrolog. Den nevrologiske sykdommen Tourettes syndrom fikk sitt navn etter ham, ettersom han i 1884 ble den første lege som dokumenterte de sykdomsspesifikke symptomene hos ni av sine pasienter. Opprinnelig kalte han sykdommen for «tics-syken» («maladie des tics»).  I de senere år fikk han depresjon og hypomani. Han døde på et psykiatrisk sykehus i 1904.

## Referanser
Liang-dynastiet

**Liang-dynastiet** (kinesisk: 梁朝, pinyin: *Liáng cháo* (502-557), også kjent som  **Det sørlige Liang-dynasti** (南梁), var det tredje av Sørdynastiene i Kina, og ble etterfulgt av Chen-dynastiet. **Det vestlige Liang-dynastiet** (西梁), med sin hovedstad lagt til  Jiangling i 555 av keiser Xuan, et barnebarn av Liangs grunnlegger keiser Wu, gjorde krav på å være Liang-dynastiets legitime fortsettelse; det var understilt i tur og orden Det vestlige Wei-dynasti, Det nordlige Zhou-dynasti og Sui-dynastiet, og ble avskaffet av keiser Wen av Sui i 587.  

Noen historikere oppfatter Liang-dynastiet som en «gullalder» i det gamle Kina, og at dynastiets fall vesentlig hemmet Kinas fremvekst som stormakt. Men denne teorien er omstridt.

Sluttåret for Liang-dynastiet er gjenstand for uenighet blant historikerne. Mange historikere anser at slutten var ved avslutningen av keiser Jings herrevelde i 556, da han ble tvunget til å fratre tronen til fordel for Chen Baxian, som opprettet Chen-dynastiet. Andre anser avskaffelsen av Vest-Liang i 587 som Liang-dynastiets egentlige avslutning.

## Herskere av Liang-dynastiet (502-557)

## Det vestlige Liang-dynasti [[555]]-[[587]]

## Referanser


## Litteratur
* 
* 
* 
* 
* 
*Miller, Roy Andrew (1959): *Accounts of Western Nations in the History of the Northern Chou Dynasty*. University of California Press.
*Wright, Arthur F. (1959). *Buddhism in Chinese History*. Stanford: Stanford University Press.
Magnus Svensson

**Jan Tore Magnus «Turbo» Svensson** (født 10. mars 1969 i Vinberg) er en svensk tidligere fotballspiller. Han spiller stort sett sentralt på midtbanen og er kjent som en hardt arbeidene lagspiller, noe som har gitt han tilnavnet «turbo». 

Magnus Svensson startet sin karriere i Vinbergs IF, som han var med på å få opp fra svenske 6. divisjon til 2. divisjon, innen han ble hentet av Halmstads BK i 1994. Han debuterte i Allsvenskan samme år, som 25-åring, og ble umiddelbart en hit og klart førstevalg på A-laget. I 1995 vant han den svenske cupen i fotball med klubben og Allsvenskan i 1997. 

I 1998 kom Magnus til Norge og Viking FK. I Stavanger ble han kjent som en utrettelig midtbaneterrier som aldri sluttet å løpe og stresse motstanderne og med en god pasningsfot og dyktig til å frarøve motstanderen ballen. Han ble kåret til årets spiller i Norge i 1999 av Verdens Gang. Svensson rakk å få spilt 103 kamper og score 14 mål på sine to sesonger i Viking. Etter to vellykkede år i Viking ble han solgt som Vikings dyreste salg for 12 millioner kroner til Brøndby IF. 

Der ble han dansk mester i 2002 før han returnerte til Halmstads BK sommeren samme år. I HBK var han i flere år en nøkkelspiller på laget, blant annet da de vant sølv i 2004. Etter to skadefulle år bestemte Svensson seg i 2006 for å trappe ned og gikk tilbake til moderklubben Vinberg. Da hadde han spilt 189 kamper i Allsvenskan og scoret syv mål for Halmstads BK. Han spilte også flere landskamper for Sverige, blant annet spilte han i EM 2000 og VM 2002

## Meritter
* 32 A-landskamper, 2 mål
** Fotball-VM 2002
** Fotball-EM 2000
* Svensk cupmester 1995
* Svensk mester 1997
* Dansk mester 2002

## Klubber
* Vinbergs IF -1993, 2006-
* Halmstads BK 1994-1997
* Viking 1998-1999
* Brøndby IF 1999-2002
* Halmstads BK 2002-2006

## Referanser


## Eksterne lenker
*
Likvorren i Kristiansund

**Likvorren i Kristiansund** ligger i Vågen på øya Gomalandet (Bydel Nordøst i Kristiansund). Hit ble alle døde fraktet med ro- og seilbåt fra de andre bydelene for gravlegging på Gomalandet gravsted, som var den første kirkegården i Kristiansund. Tidligere måtte de døde fraktes til gravstedet ved Kvernes kirke på Averøy. 

En vorr er et sted der en kunne legge til med båt. I dag ligger restene av stedet mellom småbåtlagets marina og brygge (tidligere Arnesens saltlager (Monge Brygga)) og Havnevesenets lager. Stedet var i mange år brukt av fergemannen (lokalt også kalt *fløttmann*) i Vågen som anløpssted på Gomasiden.

## Referanser


## Litteratur
*Egil Husby: Kirkelandet kirkegård hundre år. Kristiansund 1977.
Sven Linderot

**Sven Linderot** (født 1889, død 1956), også kalt *Sven-Lasse* var en svensk kommunistisk politiker. Han var født som *Sven Larsson*, men skiftet navn til *Linderot* i 1918.

Linderot ble aktiv i det svenske sosialdemokratiske partiet i 1914 og sluttet seg til venstreopposisjonen i forbindelse med partisplittelsen i 1917, som snart skulle resultere i Sveriges Kommunistiska Parti. Linderot var en av lederne for partiets ungdomsorganisasjon, og i 1921 ble han sendt til Moskva for å arbeide for Komintern.

Da partiet ble splittet i 1929 fremsto Linderot som en av hovedfigurene på Komintern-siden sammen med Hugo Sillén, som etter ordre fra Moskva ekskluderte et flertall av partimedlemmene, lederne inkludert. Linderot erstattet den ekskluderte Nils Flyg som partiformann, et verv han holdt frem til 1951.

I 1940 ble Sven Linderot valgt inn i Riksdagen, et verv han hadde til 1949.

## Referanser
Hugo Sillén

**Hugo Sillén** (født 18. desember 1892, død 4. desember 1971) var en svensk kommunistisk politiker. 

I 1929 sto Sillén i spissen for den Komintern-tro fløyen som ekskluderte Karl Kilbom og flertallet av medlemmene i Sveriges Kommunistiska Parti, med støtte hos Komintern, som fryktet at Kilbom ville støtte Nikolaj Bukharins høyreopposisjon mot Josef Stalin. I forbindelse med splittelsen ble denne fraksjonen kjent som *sillénerna*, etter Sillén. Sillén var siden en lojal støttespiller for Moskva.

## Referanser
Henning Siverts

**Henning Siverts** (født 21. mai 1928, død 1. desember 2001) var en norsk sosialantropolog.

Siverts arbeidet i mange år som førsteamanuensis og senere som professor ved Universitetet i Bergen og øvde stor innflytelse på en rekke studenter der. Siverts utførte feltarbeid i Peru og Mexico og kom ved viktige bidrag til de etnografiske samlinger ved Bergen Museum. Siverts var en av grunnleggerne av Norsk Antropologisk forening.

## Bibliografi
* *Kulturkretslæren* 1994
* *Musikkinstrumenter fra hele verden* 1986
* *Stability and change in highland Chiapas, Mexico* 1981
* *Tribal survival in the Alto Marañon* 1972
* *Oxchuc* 1969
* *Mexico og Mellemamerika* 1968
* *Oxchujk*' 1965
* *Political organization in a Tzeltal community in Chiapas, Mexico* 1960
* *Oxchujk*' 1959
* *Fra Costa Rica til Pablo Picasso* 1958 

## Eksterne lenker
* Big Chief Siverts
* Spyd returneres til Vanuatu – På høyden
* Mer om Vanuatu Bergen Museum
Martin Hansson

**Martin Hansson** (født 6. april 1971 i Holmsjö) er en svensk fotballdommer. Hansson tilhører UEFAs elitedommere, som er de høyest rangerte dommerne i Europa. Hanssons yrke er brannmann.

Han har aldri dømt VM eller EM, men han har (pr. 15. juni 2009) dømt ni kamper i Champions League og ti kamper i UEFA-cupen.

I juni 2009 var han en av dommerne som i Confederations Cup. Han dømte finalen mellom  og , som Brasil vant 3&ndash;2. Han er en av 38 kandidater til å dømme i verdensmesterskapet i fotball 2010 i Sør-Afrika. 

Han er samboer med den norske toppdommeren Hege Lanes Steinlund (født 1969).
## Referanser
Tommelise

**Tommelise** er et eventyr ført i pennen av den danske forfatteren H.C. Andersen. Eventyret ble publisert for første gang den 16. desember 1835.
Eventyret handler om en kone som så inderlig ønsker seg et lite barn, at hun går til en heks for å få hjelp. For tolv sølvskilling får kona et frø, som hun planter, og inni blomsten som kommer opp, sitter den ørvesle Tommelise. Men allerede første natt blir Tommelise kidnappet av en stor, stygg padde på leting etter en kone til sønnen sin.
Havok Physics

***Havok Physics***, ofte omtalt som bare ***Havok***, er en mellomvare-fysikkmotor utviklet av det irske selskapet Havok, som ble oppkjøpt av Microsoft i 2015 etter å ha vært eid av Intel siden 2007. Det er spesielt laget for videospill ved å legge til rette for kommunikasjon mellom objekter eller andre karakterer i sanntid. Ved å benytte dynamisk simulering, åpner *Havok* for mer realistiske verdener og animasjoner, som for eksempel ragdoll-fysikk. Selskapet har også sluppet *Havok Animation* og *Havok FX*, som bruker *[[Shader Model 3.0]]* på spillernes GPU'er for å få til ulike effekter som for eksempel røyk.

## Støttede plattformer
Versjon 1.0 av Havok-SDK'en ble første gang vist frem på Game Developers Conference (GDC) i 2000. Siden den gang har den utviklet seg til å bli flere forskjellige programmer, men hovedsakelig *Havok Physics 4*. Denne ble sluppet i juli, 2006.
Kildekoden til motoren blir distribuert via lisensiering, og det er foreløpig bekreftet at den virker på Microsoft's Windows, Xbox og Xbox 360, Nintendo's GameCube og Wii, Sony's PlayStation 2, PlayStation 3 og PlayStation Portable, Apple's Mac OS X og på Linux.
Selve motoren er skrevet i C/C++, og er derfor mulig å portere til ethvert system som har en kompatibel kompilator tilgjengelig.

## Bruk
Siden SDK'ens utgivelse i 2000 har den blitt brukt i mer enn 150 videospill. De fleste av disse spillene er førstepersons skytespill, men motoren har også blitt benyttet i andre sjangre, som for eksempel i sanntidsstrategi-spillet *[[Company of Heroes]]*, og i Blizzard Entertainment's *[[StarCraft II]]*. Havok finnes også i Autodesk Media & Entertainment's 3D Studio Max som en medfølgende plug-in. En plug-in for Autodesk's animasjonsprogramvare Maya er også tilgjengelig.

## Konkurranse
Havok's største konkurrent på markedet er AGEIA, utviklerne av PhysX-SDK'en og PPU'en (physics processing unit). Tanken bak PPU'en er å hjelpe CPU'en med oppgaver som omhandler fysikk, omtrent slik en GPU hjelper til med 3D- og video-utregninger. Havok har ikke en tilsvarende maskinvare-komponent til deres SDK, men selskapet lager et spesialisert sett kalt *Havok FX* som bruker GPU'ene på ATI og NVIDIA sine videokort til fysikk-utregninger.

## Referanser


## Eksterne lenker
*
Caraga (Davao Oriental)

**Caraga** er en kommune i provinsen Davao Oriental på Filippinene. Under folketellingen i 2000 kom man til et befolkningstall på 33&nbsp;481 i 6&nbsp;171 husstander.

## Barangayer
På landsbygda er en barangay en landsby med omland. I byene kan man sammenligne en barangay men våre bydeler, alle med et visst selvstyre.

*Caraga er inndelt i 17 barangayer per 30. september 2019.

## Referanser




## Eksterne lenker
* 2000 Philippine Census
Borghild

**Borghild** er et kvinnenavn av norrøn opprinnelse. Navnet kommer fra *borg*, som betyr nettopp *borg* eller *vern*, og *hildr* som betyr *slag*, *kamp* eller *strid*.

Navnet har samme betydningen som mannsnavnet Bård.

## Utbredelse
*Burghild* var et populært navn i England på 800-tallet.
	

*Borghild* var et vanlig navn i Norge i middelalderen. Over 10 forskjellige personer med navnet er nevnt i Regesta Norvegica. *Borghild* har i nyere tid vært mest populært på begynnelsen av 1900-tallet, men har siden hatt nedgang i popularitet.

|}

## Referanser


## Eksterne lenker
*
Claus Bo Larsen

**Claus Bo Larsen** (født 28. oktober 1965 i Odense) er en dansk fotballdommer. Han tilhører UEFAs elitedommere, som er de høyst rangerte dommerne i Europa. 

Han har ennå ikke (pr. 2008) dømt i EM eller VM, men han dømte i sommer-OL i 2004 og han har flere kamper i Champions League og UEFA-cupen, og han dømte supercupfinalen 2008 mellom Manchester United og Zenit St. Petersburg.

## Referanser


## Eksterne lenker
* 
*
Atlanten ungdomsskole

**Atlanten ungdomsskole** er en ny og moderne ungdomsskole i Kristiansund, Møre og Romsdal. Skolen ble åpnet til skoleåret 2005–2006, og tok over elevene som tidligere gikk på Langveien ungdomsskole som nå er nedlagt. Skolen ligger ved Atlanten videregående skole, Kristiansund idrettshall, Atlanterhavsbadet og Atlanten stadion, og har et fint område ved sjøen med et eget naust. Skolen tar i mot elever fra Allanengen-, Dalabrekka- og Innlandet barneskole, samt noen elever fra Gomalandet barneskole. Skolen er en av tre ungdomsskoler i Kristiansund.

## Referanser


## Eksterne lenker
* Atlanten ungdomsskoles hjemmeområde
Langveien ungdomsskole

**Langveien ungdomsskole** var en ungdomsskole i Kristiansund, Møre og Romsdal. Den eldste delen av bygningen ble oppført i 1924, og siste byggetrinn stod ferdig i 1964. Skolen ble nedlagt etter skoleåret 2004-2005, og elevene som tidligere ville gått på Langveien ungdomsskole går nå på Atlanten ungdomsskole. Skolen holdt til i nedre ende av Langveien, i Kristiansund sentrum. Elevene som gikk på Langveien ungdomsskole kom fra Kirkelandet og Innlandet.

## Referanser
Linate lufthavn

**Linate lufthavn** (IATA: **LIN**, ICAO: **LIML**) er en av to store flyplasser i Milano i Italia sammen med Malpensa. Flyplassen blir primært brukt til innenriks og kortdistanse internasjonale flyvninger, med over 9.6 millioner passasjerer i 2006. Navnet Linate kommer fra tettstedet der flyplassen ligger. Flyplassens egentlige navn er "Airport Enrico Forlanini", fra den italienske oppfinneren og flypioneren, som ble født i Milano.

En annen, større flyplass betjener også Milano, det er Milano-Malpensa lufthavn (IATA: **MXP**, ICAO: **LIMC**). Linate og Malpensa er koblet sammen med motorveier og buss.
En tredje flyplass ligger også i nærheten av Milano. Denne er Orio al Serio, som ligger 1 km øst for Bergamo, 42 km øst for Milano.

## Ulykker
Linate lufthavn var åsted for Linate-ulykken 8. oktober 2001, da Scandinavian Airlines rute 686,  som var i ferd med å starte flyvningen til Kastrup lufthavn i København, kolliderte med en business-jet som i tåken hadde kommet ut på rullebanen som allerede var i bruk.

## Ruter og selskaper
* Aer Lingus (Dublin)
* Air France (Paris-Charles de Gaulle)
* Alitalia (Amsterdam, Barcelona, Bari, Brindisi, Brussels, Cagliari, Catania, Frankfurt, Lamezia Terme, London-Heathrow, Madrid, Napoli, Palermo, Paris-Charles de Gaulle, Reggio Calabria, Roma-Fiumicino)
** flys av Alitalia Express (Bari, Catania, London-Heathrow, Napoli, Palermo, Rome-Fiumicino)
* Austrian Airlines
** flys av Austrian Arrows (Wien)
* British Airways (London-Heathrow)
* easyJet (London-Gatwick, Paris-Orly)
* Iberia Airlines (Barcelona, Madrid)
* KLM (Amsterdam)
* Lufthansa (Frankfurt)
* Meridiana (Cagliari, Catania, Napoli, Olbia, Palermo, Paris-Charles de Gaulle)
* Scandinavian Airlines System (København, Stockholm-Arlanda)
* TAP Portugal (Lisboa)

## Eksterne lenker
* 
* Northern Avionics – Business jet maintenance facility at Linate Airport
*
Nordlandet ungdomsskole

**Nordlandet ungdomsskole** er en ungdomsskole på Nordlandet i Kristiansund, Møre og Romsdal. Skolen ble tatt i bruk høsten 1968 og tar i mot elever fra Dale- og Nordlandet barneskole. I skoleåret 2005-2006 hadde skolen 295 elever og 30 lærere. Skolen er en av tre ungdomsskoler i Kristiansund.

Skolens rektor er Lene Hoel.

## Referanser
Vigdelstranden

**Vigdelstranden** er en sandstrand i Sola kommune. Vigdelstranden ligger i en bukt med sandstrand mellom Tjelta og Ræge. Det er parkeringsplass like ved, og området egner seg fint til småturer. Strandstrekningen er mindre enn nabostranden lenger nord, Solastranden.

## Eksterne lenker
* fjordnorway.com
Rebus

En **rebus** er en gåte der det brukes bilder, tall, symboler eller bokstaver som tolkes til og danner ord, slik bildene på våpenskjold symboliserer slektsnavnet. Ordets opphav er latin: *de rebus quae geruntur*, «om ting som hender», der rebuser under karneval i Picardie ble brukt til å kommentere lokale hendelser. Rebuser brukes i dag både for underholdning og som en del av IQ-tester. 

## Eksempler
*I ♥ NY = I love New York
*ICU = *I see you* («jeg ser deg»)
 + lett = billett

;Inskripsjonen på Rundetårn i København:

:*DOCTRINAM* «den rette lære» 
:*ET* «og»
:et sverd («rettferd»)
:*DIRIGE* «led»
:יהוה - JHVH (Jahve)
:*IN* («inn i»)
:rødt hjerte 
:kongekrone («på det kronede hode»)
:C4 («Christian 4.»)
:1642 (i 1642 stod Rundetårn ferdig)

Altså: «Gud, led den rette læren og rettferd inn i hjertet på den kronede Christian 4.»

## Referanser


## Se også
*Vits
*Anagram
*Palindrom
*Ordspill
Tarragona (Davao Oriental)

**Tarragona** er en kommune i provinsen Davao Oriental på Filippinene. Under folketellingen i 2000 kom man til et befolkningstall på 22&nbsp;846 i 4&nbsp;458 husstander.

## Barangayer

På landsbygda er en barangay en landsby med omland. I byene kan man sammenligne en barangay men våre bydeler, alle med et visst selvstyre.

***Tarragona er inndelt i 10 [[barangay]]er**.

* Cabagayan
* Central (Pob.)
* Dadong
* Jovellar
* Limot
* Lucatan
* Maganda
* Ompao
* Tomoaong
* Tubaon

## Referanser


## Eksterne lenker
* 2000 Philippine Census
Johnny Jensen

**Johnny Jensen** (født 17. februar 1972 i Sandefjord) er en norsk tidligere håndballspiller som trener Falk Horten i 1.divisjon i håndball for menn. Han har tidligere spilt elleve år i Tyskland.

## Karriere
Fra 1987 til 1999 spilte Jensen for Sandefjord Håndball før han gikk til tyske VfL Bad Schwartau. Fra ThSV Eisenach (2001–2003) kom han til SG Flensburg-Handewitt hvor han spilte til 2010. Da vendte han tilbake til norsk håndball der han spiller for Nøtterøy, først én sesong i 1. divisjon, deretter i eliteserien.

Johnny Jensen debuterte på  det norske landslaget mot Romania 9. mars 1995. Etter VM 2009 spilte han ikke landskamper på nesten tre år, inntil han gjorde comeback 3. november 2011.

Jensen la opp som spiller i Nøtterøy etter 2012/13-sesongen, og fulgte så opp med å bli trener for samme klubb sesongen etter.

I 2017 ble han trener for Falk Horten.

## Meritter
;VfL Bad Schwartau
* Vinner av den tyske cupen: 2001

;SG Flensburg-Handewitt
* Bundesligamester: 2004
* Vinner av den tyske cupen: 2004 og 2005

## Referanser


## Eksterne lenker
* Profil hos Nøtterøy Håndball
* Profil på handball.no
Orio al Serio lufthavn

**Orio al Serio lufthavn** (IATA: **BGY**, ICAO: **LIME**) er en flyplass som ligger i Bergamo, øst for Milano i Italia. Flyplassen betjener mesteparten av lavpristrafikken til Milano. Flyplassen dannes sammen med Linate lufthavn og Malpensa lufthavn, Milanos flyplassnettverk.

## Ruter og selskaper
*Aerocondor (Elba)
*Albatros Airways (Tirana)
*Alitalia (Roma-Fiumicino)
*Aviogenex (Beograd)
*Blue Air (București-Băneasa)
*Blue Panorama (Mombasa)
*Brussels Airlines (Brussel)
*Carpatair (Timişoara)
*Jet2.com (Belfast-International, Edinburgh, Leeds/Bradford, Manchester) 
*Meridiana (Cagliari, Olbia)
*MyAir (Bari, Brindisi, Bordeaux, Bucharest, Casablanca, Catania, Istanbul-Sabiha Gökçen, Lampedusa, Lille, Madrid, Marrakech, Metz-Nancy, Napoli, Palermo, Reggio Calabria, Sofia, Tirana)
*Norwegian (Oslo)
*Nouvelair (Djerba, Monastir)
*MyTravel Airways (Belfast, London-Gatwick, Manchester)
*Ryanair (Alghero, Bari, Billund, Bratislava, Bremen, Brussel-Charleroi, Cagliari, Dublin, Düsseldorf-Weeze, East-Midlands, Eindhoven, Girona, Glasgow-Prestwick, Göteborg-City, Granada, Hahn, Lübeck, Liverpool, London-Luton, London-Stansted, Newcastle, Paris-Beauvais, Porto , Riga, Roma-Ciampino, Sandefjord, Santander, Shannon, Sevilla, Stockholm-Skavsta, Tammerfors, Valencia, Valladolid, Wrocław, Zaragoza) 
*transavia.com (Amsterdam)
*TUIfly (Hannover, Leipzig/Halle, Stuttgart)
*Wizz Air (Katowice)

### Fraktselskaper

* DHL (Ancona, Athen, Beograd, Bologna, București, Budapest, Brussel, East Midlands, Edinburgh, Genève, Køln/bonn, Leipzig, Ljubljana, Paris CDG, Pisa, Sofia, Tel Aviv, Treviso, Zagreb)

## Eksterne lenker
* 
* ASA Handling (official site)
* Hotels and B&B near the airport
*
Frode Hagen

**Frode Hagen** (født 1974) er en norsk tidligere håndballspiller.

Han spilte for Drammen Håndballklubb, SG Flensburg-Handewitt, HSG Nordhorn og FC Barcelona, før han i 2004 gikk over til THW Kiel. Fra 2006 var han tilbake i Drammen HK. Han la opp i 2008.

Han debuterte på landslaget 29. oktober 1994 i Arendal mot Egypt. I 2005 gav han seg på landslaget, men gjorde comeback i forbindelse med EM 2008. Han har spilt 188 landskamper og scoret 574 mål.

## Meritter
* Tysk mester i 2005 og 2006 med THW Kiel
* Copa Del Rey 2004 med Barcelona
* Vizemeister 2002 med HSG Nordhorn
* Spansk mester i 2003 med Barcelona
* EHF-Pokalvinner i 2003 med Barcelona
* City-Cup-vinner 1997 med Drammen HK
* Norsk mester 1997 og 2007 med Drammen HK

## Referanser


## Eksterne lenker
* 
* Profil hos Drammen Håndballklubb 
* Profil på handball.no
Alexander Buchmann

**Alexander Buchmann** (født 1982) er en norsk tidligere håndballspiller som er bosatt i New York og jobber som nødhjelpskoordinator for Leger Uten Grenser i Niger.

30. september 2016 giftet Buchmann seg med artisten Marit Larsen i Oslo.

## Idrettskarriere
### Klubb
Buchmann startet sin håndballkarriere i Idrettslaget Astor og gikk videre til å spille for Sjetne Idrettslag,  og  i Norge.

Han flyttet til Tyskland i 2003 og signerte for . Etter et knapt halvår i den tyske klubben og tre måneder i danske Aarhus GF signerte han for den franske klubben US Ivry.

I 2005 ble Buchmann klar for den spanske klubben BM Altea, men var to år senere tilbake i Frankrike og US Ivry, hvor startet comebacket med et utlån på fem kamper for Toulouse Handball.

Ivry ble Buchmanns siste klubb, etter at han kjøpte seg ut av kontrakten i desember 2008 etter en lengre uenighet med klubben.

### Landslag
Buchmann spilte 61 landskamper og skåret 196 mål for det norske landslaget. Han la opp som håndballspiller etter at akillessenen røk under Håndball-VM 2009. Etter at han la opp har han jobbet med analyse og video for Norges Håndballforbund.

## Referanser


## Eksterne lenker
*
Kjetil Strand

**Kjetil Øvrelid Strand** (født 2. oktober 1979 i Stavanger) er en norsk tidligere håndballspiller som spilte for Stavanger-klubben Viking Håndball og klubber i Tyskland og Danmark.

## Karriere
Strand spilte for danske Bjerringbro-Silkeborg før håndball-EM i 2006. Etterpå signerte han for AaB Håndbold. I 2007 gikk han til tyske Füchse Berlin der han spilte i tre sesonger.

2. februar 2006 scoret han 19 mål i en gruppespillskamp mot Island i EM, noe som er norsk landslagsrekord. Strand innehar også rekorden for flest antall skåringer i en sesong i Eliteserien med 281 mål. Rekorden satte han mens han spilte for Stavanger Håndball i 2002/2003-sesongen.

Kjetil Strand giftet seg med Lene Lie den 15. desember 2008 i sjømannskirken i Berlin. 

## Referanser


## Eksterne lenker
* 
* Profil på handball.no
Jan Thomas Lauritzen

**Jan Thomas Lauritzen** (født 6. februar 1974 i Sarpsborg) er en norsk håndballtrener og tidligere håndballspiller som senest spilte for Halden Topphåndball.

Lauritzen startet å spille håndball i 1984 i Sarpsborg IL. I 1993 gikk han til Urædd og i 1995 videre til Viking Håndball der han ble seriemester og to ganger cupmester. I 2002 gikk han til tysk håndball, først til TUSEM Essen, i 2004 til TuS Nettelstedt-Lübbecke og i 2005 til SG Flensburg-Handewitt. Fra 2007 til 2009 spilte han for  Bjerringbro-Silkeborg i Danmark. Etter etter sju års spill i utlandet vendte han hjem til Norge og Tistedalens Turn & Idrettsforening i 1. divisjon i 2009. Tistedalens håndballsatsing på seniornivå ble overført til den nye håndballklubben Halden Topphåndball i 2011. 

Lauritzen debuterte på det norske landslaget 25. juni 1993 mot Polen. Han har spilt 254 landskamper og skåret 557 mål. Han er nummer tre på listen over flest spilte landskamper  på Norges herrelandslag i håndball. Bjarte Myrhol (263 kamper) og Steinar Ege (262) har flere.

Lauritzen la opp i 2014.

25. mai 2016 ble Jan Thomas Lauritzen presentert som ny hovedtrener for Halden Håndballklubbs eliteserielag for damer.

## Referanser


## Eksterne lenker
* 
* Profil på handball.no
Børge Lund

**Børge Lund** (født 13. mars 1979 i Bodø) er en norsk tidligere håndballspiller som er trener for Elverum Håndball. 

Fra 2006 til 2013 spilte han i Tyskland, for HSG Nordhorn, THW Kiel, Rhein-Neckar Löwen og Füchse Berlin. Han spilte før det for Bodø HK og AaB Håndbold i Aalborg i Danmark.

Etter 216 landskamper og 14 år på herrelandslaget var det slutt. 10.10.2014 ga den mangeårige landslagskapteinen seg på herrelandslaget i håndball. Han var spillende trener for BHK til 2016, deretter trener uten å være spiller. Fra 2016 til 2021 var han assistenttrener på Norges herrelandslag i håndball.

## Referanser


## Eksterne lenker
*
Bjellesauprisen

**Bjellesauprisen** er en musikkpris som gis ut av FONO. Prisen ble første gang gitt ut i 1994 og gis ut til personer eller institusjoner som har gjort en spesiell innsats for norsk musikk. Prisvinneren mottar en sauebjelle med inngravert navn og omtales gjerne Årets bjellesau.

## Vinnere
* 1994: NRK P1 ved Per Ole Hagen og Kirkelig Kulturverksted ved Erik Hillestad
* 1995: Voices of Wonder ved Ketil Sveen og Dag Krogsvold
* 1996: Norske Gram ved Gunnar Hordvik
* 1997: Grappa Musikkforlag ved Helge Westbye og Rockefeller Scene ved Hans A. Lier
* 1998: Ingen utdeling
* 1999: Åge Aleksandersen
* 2000: Per Eirik Johansen
* 2001: Rune Larsen
* 2002: Jan Eggum
* 2003: Valgerd Svarstad Haugland
* 2004: Audun Tylden
* 2005: Jan Paulsen
* 2006: Hallvard Kvåle
* 2007: Smalltown Supersound ved Joakim Haugland
* 2008: Ingen utdeling
* 2009: Phonofile ved Erik Brataas og Knut Bøhn og God morgen, Norge! ved Knut Torgersruud jr
* 2010: Rune Grammofon ved Rune Kristoffersen
* 2011: WiMP ved Sveinung Rindal
* 2012: Nye Takter (Dagsavisen) ved Geir Rakvaag
* 2013: 
* 2014: Mikal Telle
* 2015: Frithjof Hungnes (Propeller Recordings)
* 2016: Øyafestivalen
* 2017: Morten Lindberg
* 2018: Music Norway
* 2019: (ikke utdelt)
* 2020: Big Dipper (platebutikk)
* 2023: Frode Fjellheim

## Se også
*Bjellesau

## Referanser


## Eksterne lenker
* Hjemmeside
Husum

**Husum** (frisisk *Hüsem*) er en by som ligger ved Slesvig-Holstens vestkyst i Nordfrisland i Tyskland. Byen er hovedstad for Nordfrislands krets. Den blir også kalt for «Den grå by ved havet» (tysk: Die graue Stadt am Meer), etter et dikt med samme tittel av forfatteren Theodor Storm.

Husum nevnes for første gang i 1252 for *Husumbro* (broen mellom husene). Ved stormfloden i 1362 (*Den store mannedrukningen*) oppsto en forbindelse til havet. Byen utviklet seg da til en havneby. Gjennom byen renner Husumer Mühlenau (*dansk: Husum Mølleå* eller *Husum Å*)*.* 

Husum er i dag mest kjent for at parken som tilhører Husum slott hver vår er full av blomstrende krokus, slik at plenen får en blålilla farge i stedet for grønn.

## Bilder

Husumer speicher.jpg|Gangbroen over Husum havn. Foto: Jan-Erik Løken
Kumlokk Stadt Husum.jpg|Kumlokk med byvåpenet til Husum. Foto: Jan-Erik Løken



## Se også
* Husumdaler

## Referanser


## Eksterne lenker
*
Candy Apple Grey

***Candy Apple Grey*** er det femte studioalbumet til rockebandet Hüsker Dü, først gitt ut i 1986. Utgivelsen var bandets første utgivelse på Warner Bros. *[[Flip Your Wig]]* var opprinnelig var planlagt å bli gitt ut på Warner Bros, men bandet lot imidlertid SST Records få den. *Candy Apple Grey* markerer også bandets utvikling fra å være et hardcoreband til å få en mer mykere stil som senere skulle bli kjent som alternativ rock. Som vanlig komponerte Bob Mould og Grant Hart alle låtene på albumet. Selv om bandets tidlige rå stil er merkbar, inneholder platen også roligere materiell og albumet har flere spor med akustiske gitarer.

Med dette albumet gikk også bandet bort fra sin punkete produksjon, og begynte med klarere produksjoner. Singelene som ble sluppet ut fra dette albumet var «Sorry Somehow» og «Don't Want to Know If You Are Lonely», begge sunget og skrevet av Hart. Sistnevte ble akkompagnert med en musikkvideo som fikk noe spilletid på MTV.

## Sporliste
# «Crystal» (Mould) – 3:28
# «Don't Want to Know If You Are Lonely» (Hart) – 3:29
# «I Don't Know for Sure» (Mould) – 2:27
# «Sorry Somehow» (Hart) – 4:25
# «Too Far Down» (Mould) – 4:37
# «Hardly Getting over It» (Mould) – 6:02
# «Dead Set on Destruction» (Hart) – 2:59
# «Eiffel Tower High» (Mould) – 2:49
# «No Promise Have I Made» (Hart) – 3:39
# «All This I've Done for You» (Mould) – 3:09

## Personell
*Bob Mould – gitar, vokal, keyboard, perkusjon
*Grant Hart – trommer, vokal, perkusjon, keyboard
*Greg Norton – bass


## Eksterne lenker
*
Hans-Kristian Kjos Sørensen

**Hans-Kristian Kjos Sørensen** (født 23. juli 1965) er en norsk musiker. Han spiller slagverk, perkusjon og melodiske slagverkinstrument som vibrafon, marimba og cimbalom og er aktiv innen klassisk og improvisert musikk. I 2002 ga han ut soloalbumet *Open* hvor han spiller musikk av Iannis Xenakis, John Cage, Rolf Wallin, Franco Donatoni, Åse Hedstrøm i tillegg til egne komposisjoner, på slagverk, vibrafon, marimba, piano og vokal. Albumet vant klassen samtidsmusikk under Spellemannprisen 2003.

## Referanser


## Eksterne lenker
* 
*
Heilo (plateselskap)

**Heilo** er et norsk plateselskap som hovedsakelige gir ut norsk folkemusikk. Selskapet ble startet av Hallvard Kvåle i 1979 og selskapets første utgivelse, *Slinkombas*, vant Spellemannprisen 1979. Fram til 1995 stod selskapet bak rundt 150 utgivelser, og seleskapets opphavsmann fikk bransjeprisen under Spellemannprisen 1985. I 1995 overtok Grappa Musikkforlag Heilo som fortsatt gir ut album innen norsk folkemusikk. 

## Eksterne lenker
* Hjemmeside hos Grappa
Monica

**Monica** (eller **Monika**) er et kvinnenavn av usikker opprinnelse. Navnet stammer trolig fra berberisk eller fønikisk.  Kirkefaren Augustins mor het Monica, og da hun var berber, har navnet trolig berberisk opphav. Det kan også komme fra latin *moneo*, som betyr *rådgiver*. En annen teori er at navnet stammer fra det greske ordet *monachós*, som betyr «munk». Monica har trolig samme betydning som Mona og Ragna.

Monika har navnedag 4. mai i Norge, Sverige og på Færøyene, og 15. juni i Finland.

## Utbredelse
*[[Monique]]* er et svært vanlig navn i Frankrike og Belgia. *Monica* og *Monika* er svært vanlig i Tyskland og er ellers mye brukt i mange vestlige land.

Nærmere 12 000 personer i Norge idag har Monica som første eller eneste fornavn.
Navnets popularitet nådde toppen på 1970-tallet, det hadde da vært stigende siden 2. verdenskrigs slutt. Navnet har dog falt i popularitet de seneste årene.

Navnene *Monica* og *Monika* var vanlige i Norge fra 1960- til 1990-årene. *Monica* hadde en popularitetstopp med 2,2 % i 1972, mens *Monika* toppet med 0,4 % samme år.

|}

## Kjente personer med navnet
* Monica Kristensen Solås (f.1950), norsk glasiolog, meteorolog og polfarer. 
* Monica Mæland, norsk politiker
* Monica Bellucci (f 1964), italiensk skuespiller

## Navnedag
*Monika* har navnedag i flere land, oftest 4. mai. Den norske navnedagen er .

## Se også
* Santa Monica, by i California, USA

## Referanser


## Eksterne lenker
*
.bs

**.bs** er Bahamas nasjonale toppnivådomene (ccTLD) for Internett. Det administreres av College of the Bahamas.

## Registrering
Registrering foretas direkte på andre nivå, eller på tredje nivå under diverse kategoriserte subdomener på andre nivå. De tilgjengelige domenene er:
* **.com.bs**
* **.org.bs**
* **.net.bs**
* **.edu.bs**
* **.gov.bs**
Det er ingen restriksjoner for registrering, med unntak av de sedvanlige restriksjonene for subdomener som **gov.bs**.

## Se også
* Domenenavn
* Landskoder (internett)
* Toppnivådomene

## Eksterne lenker
* 
*  IANA .bs whois informasjon 
*  BSNIC
Frances Bean Cobain

**Frances Bean Cobain** (født 1992) er en amerikansk artist, og enebarnet til Courtney Love og Kurt Cobain.

Frances har hatt en dramatisk oppvekst, først med farens dødsfall i 1994 og deretter med morens voldsomme skadelig bruk av rusmidler. Courtney Love har vært i retten flere ganger fordi myndighetene har tvilt på hennes evner som mor.

## Referanser


## Eksterne lenker
* 
* 
* 
*
Pyrros Dimas

**Pyrros Dimas** (gresk: Πύρρος Δήμας; født 13. oktober 1971) er en gresk vektløfter som har vunnet 3 olympiske gullmedaljer.

Han ble født i Himara i Albania og han hadde greske aner. Han flyttet til Hellas i 1991 og deltok i Sommer-OL 1992 i Barcelona i Spania for Hellas og  vant gull i 82,5-kilosklassen. Han vant også VM i 1993 og 1995 og var derfor stor favoritt ved Sommer-OL 1996 i Atlanta i USA, og han innfridde med en ny gullmedalje. Under Sommer-OL 2000 i Sydney i Australia vant han sin tredje gullmedalje under et OL. Foran Sommer-OL 2004 i Aten i Hellas var han skadet og hadde ikke fått tilstrekkelig opplading og trening, til tross for det vant han en bronsemedalje på hjemmebane. Dermed hadde han befestet sin stilling som nasjonal helt i Hellas.

## Referanser


## Eksterne lenker
* 
*
.bt

**.bt** er Bhutans nasjonale toppnivådomene (ccTLD) for Internett. Det administreres av Bhutans kommunikasjonsdepartement.

Per 7. november 2005 er det totalt 84 registrerte navn på dette toppnivådomenet.

## Registrering
Registrering er tilgjengelig på tredje nivå, under disse kategoriserte subdomenene på andre nivå: 
* **.com.bt**
* **.org.bt**
* **.net.bt**
* **.edu.bt**
* **.gov.bt**
For å registrere domenenavn på .bt stilles det krav om lokal tilstedeværelse i Bhutan, samt gyldig handelslisens. 

Registrering direkte på andre nivå er planlagt for fremtiden.

## Se også
* Domenenavn
* Landskoder (internett)
* Toppnivådomene

## Eksterne lenker
* 
*  .BT domenenavn registreringsenhet
*  IANA .bt whois informasjon
Det sørlige Qi-dynasti

**Det sørlige Qi-dynasti** (kinesisk: 齊朝, pinyin: *Qí cháo*, 479-502) var det annet av Sørdynastiene i Kina, og det ble etterfulgt av Liang-dynastiet. I dets 23 år lange historie var det for det meste preget av ustabilitet. Etter de dyktige keiser Gao og keiser Wu ble Wus barnebarn prinsen av Yulin myrdet av keiser Wus intelligente, men grusomme og mistroiske nevø Xiao Luan. Han overtok som keiser Ming og henrettet alle keiser Gaos og keiser Wus sønner og sønnesønner, og alle embedsmenn han mistenkte for å konspirere mot ham. Vilkårligheten ved disse henrettelsene ble verre da keiser Ming ble etterfulgt av sin sønn, markgreven av Donghun. Hans fremferd utløste en rekke opprør, og det siste av dem, ledet av general Xiao Yan førte til dynastiets undergang. Xiao Yans Liang-dynasti overtok.

## Herskere av Det sørlige Qi-dynasti (479-502)

## Noter
MGP Nordic

**Melodi Grand Prix Junior Nordic,** offisielt **MGP Nordic**, var en nordisk, tv-sendt låtskriver- og sangkonkurranse for unge mellom 8 og 15 år. Konkurransen var den nordiske versjonen av MGPjr, NRKs sangkonkurranse for barn og unge. MGP Nordic ble første gang arrangert i 2002, og deretter i årene 2006–09. Konkurransen ble arrangert på omgang av NRK (Norge), DR (Danmark), SVT (Sverige) og Yle (Finland).

## Historie
Det var Danmark som først fikk ideen om et Melodi Grand Prix for barn og unge, og den første MGP Nordic ble arrangert i Danmark i 2002. Konseptet ble deretter plukket opp av Den europeiske kringkastingsunionen som lanserte Junior Eurovision Song Contest (JESC) i 2003.

De skandinaviske landene la derfor MGP Nordic på is og deltok i stedet i JESC i årene 2003–05. Våren 2006 trakk imidlertid Skandinavia seg fra JESC og begrunnet avgjørelsen med at konkurransen legger for stort press på de deltakende barna. I stedet startet NRK, DR og svenske SVT opp igjen MGP Nordic i 2006, og Finland ble med i 2007, slik at det ble en nordisk finale.

I 2010 ble MGP Nordic avlyst og har ikke blitt arrangert siden. Årsaken var at Danmark ønsket å satse på sin nasjonale finale, mens SVT la sin nasjonale konkurranse, *Lilla Melodifestivalen*, på is fram til 2012.

### Norsk deltakelse
Norge deltok i alle de fem konkurransene og vant to ganger – med Celine i 2007 og med The BlackSheeps i 2008. Konkurransen ble også arrangert i Oslo Spektrum i 2007. Dette var den eneste gangen MGP Nordic fant sted i Norge.

## Nasjonale finaler

## Konkurranser

## Se også
* MGPjr
* Melodi Grand Prix
* Junior Eurovision Song Contest

## Referanser
Frank McParland

**Frank McParland** er sammen med Eduardo Macia ansvarlig for Liverpool FCs speidersystem. Han har sammen med blant annet Paco Herrera hjulpet Rafael Benitez med og gjøre om Liverpools reservelag til et lag for unge spillere som har stort talent.

De har skaffet Liverpool et stort speidersystem over hele verden. Den siste tiden har han hentet inn spillere som Jack Hobbs, Paul Anderson og Ramon Calliste til klubben.

## Eksterne lenker
* Profil på Liverpoolfc.com
Myra (Vegårshei)

**Myra** er et tettsted og administrasjonssenteret i Vegårshei kommune i Aust-Agder. Myra er kommunens eneste tettsted med  innbyggere per 1. januar . Sørlandsbanen går nord for Myra.

## Se også
*Myra (Arendal)

## Referanser
Musikkfest Oslo

**Musikkfest Oslo** (**MFO**) (tidligere **Musikkens Dag**) er en gratis musikkfestival i Oslo som blir gjennomført den første lørdagen i juni hvert år. 

Festivalen er Norges største éndags festival, og i samarbeid med en rekke lokale arrangører blir det satt opp scener i rundt 50 parker, plasser, gater og utesteder i Oslo. Konsertene er gratis og nesten alle musikksjangre er representert.

Om lag 300 artister og grupper opptrådte på 38 scener under festivalen i 2016.

Musikkfest Oslo ble arrangert første gang i 1992 og er inspirert fra den franske Fête de la Musique (engelsk: *National Music Day*), som startet i 1982 og arrangeres i mer enn 100 land verden over hvert år den 21. juni. I Oslo er tidspunktet lagt tidligere av hensyn til ferietiden, og festivalen er på grunn av det ikke formelt medlem i *Fête de la Musique*.

## Referanser
	

## Eksterne lenker

*
MFO

**MFO**, eller **MFÖ**, kan vise til:
* En forkortelse for Multinational Force and Observers
* En forkortelse for Musikernes fellesorganisasjon
* En forkortelse for Musikkfest Oslo
* MFÖ, et tyrkisk rockeband
*MFO - Markedsføringsforeningen i Oslo
Nils Henning Hontvedt

**Nils Henning Hontvedt** (født 27. august 1952) er en politiker som representerer Arbeiderpartiet. Han var ordfører i Horten kommune fra 1999 til 2011.

Hontvedt har vært medlem av Horten kommunestyret fra 1983 til 2015 med unntak av perioden 1992-1995 da han gikk over fra Sosialistisk Venstreparti til Arbeiderpartiet.

Før han ble ordfører var han lektor med hovedfag i historie fra 1978. Hans hovedfagsoppgave var *Arbeiderforeninger i Buskerud amt 1868-1904*.

## Referanser


## Eksterne lenker
*
Astrid Versto

**Astrid Versto** (født 1953) er norsk journalist, programleder, kommunikasjonsrådgiver og diplomat. Hun har vært nyhetsanker i *[[Dagsrevyen]]*, kommunikasjonsdirektør i Norad, informasjonssjef i Det kongelige hoff og ambassadør i Kroatia.

Versto er utdannet ved Telemark lærerhøgskole og Norsk journalisthøgskole.

Hun startet yrkeskarrieren som lærer i Vinje før hun begynte i NRK i 1985. Her har hun blant annet vært nyhetsanker i *[[Dagsrevyen]]*, ledet debattprogram og vært leder av politisk avdeling.

I 2000 gikk hun til stillingen som kommunikasjonsdirektør i Norad og også leder for personal- og administrasjonsavdelingen. I 2005 begynte hun som informasjonssjef i Det kongelige hoff, hvor hun etterfulgte Wenche Rasch. Hun var ansatt i Utenriksdepartementet fra 2008 til 2021. Her var hun ministerråd ved Norges ambassade i Østerrike fra 2008 til 2012 og Norges ambassadør til Kroatia fra 2015 til 2019. Hun har siden vært partner i SvabøVersto, som tar på seg oppdrag innen konferanse, foredrag, rådgivning og politisk analyse. Hun har også holdt foredrag om EU- og EØS-spørsmål.

Versto var nestleder i Noregs Mållag fra 1987 til 1988.

Hun ble tildelt Kringkastingsprisen i 1996.

## Familie
Hun er datter av Aslak Versto og søster til Olav Versto og Stein Versto.  

Hun er gift med Terje Svabø.

## Referanser


## Eksterne lenker
*
John Austrheim

**John Andersen Austrheim** (1912–1995) var en norsk politiker og bonde fra Gloppen. Han var leder for Senterpartiet 1967–73, stortingsrepresentant fra Sogn og Fjordane i fire perioder 1961–77, samferdselsminister 1972–73, og ordfører i Gloppen 1956–62.

## Biografi
John Austrheim ble født på gården Austrheim vest for Sandane. Han var eldste sønn av gardbruker Anders J. Austrheim (1882–1977) og Malene Sande (1884–1968). Tradisjonen tro fra bygdene på Vestlandet tok han sin fars fornavnsinitial som mellomnavn. Dette var for å skille seg fra andre John Austrheim i bygda. Austrheim gikk på Nordfjord folkehøgskule fra 1932&ndash;1933.

Austrheim var medlem av kommunestyret i Gloppen 1945–1951 og 1955–962. Den siste bolken var han ordfører. Han ble valgt til leder for Senterpartiet i 1967, og satt der frem til 1973. I perioden fra 1969 frem til 1971 var han parlamentarisk leder for partiet. Austrheim var midlertidig president i Odelstinget 12. november &ndash; 18. desember 1970. Han var samferdselsminister i Lars Korvalds regjering fra 1972 til 1973.

Austrheim hadde en rekke verv, og satt som medlem av skolestyret i Gloppen fra 1947 til 1954, hvorpå han ble formann frem til 1956. Han var formann i styret for Nordfjord folkehøgskole i over tjue år (1960 til 1981). Han var medlem av pensjonsutredningskomiteen av 1962 fra 1962 til 1963. Han satt som nestformann for hovedstyret i Den Norske Stats Husbank i årene 1966&ndash;1982. Videre hadde han sentrale verv i Gartnerhallen, og var formann i styret Gartnerhallen, avdeling Bergen i femten år, (1955–1970).

## Se også
* Liste over stortingsrepresentanter fra Gloppen kommune

## Referanser


## Eksterne lenker
*
Nicolae Rainea

**Nicolae Rainea** (født 19. november 1933 i Brăila, død 1. april 2015 i Galați) var en rumensk fotballdommer. Han dømte i tre VM-sluttspill, finalen i det ene EM-sluttspillet han dømte i og europacupfinalen i 1983 (Hamburg - Juventus, 1-0).

Rainea, som til daglig arbeidet som ingeniør på en kulelagerfabrikk i Bârlad, begynte å dømme kamper i 1959, og i 1967 ble han FIFA-dommer. Han dømte omtrent 1000 kamper, av dem 267 (400 ifølge andre kilder) i Romanias første divisjon og 115 internasjonale kamper.

Etter at han trakk seg som aktiv dommer, ble han kampobservatør og senere formann i Fotballforbundet i fylket Galați (senere ærespresident). Rainea var også ærespresident av Romanias nasjonale dommerkommisjon.

Ettersom han var kjent for å løpe mye i kampene, fikk han tilnavnet «Lokomotivet fra Karpatene».

## Æresbevisninger
Rainea var æresborger av byen Galați, og det som tidligere het «Dunărea Stadion» i samme by, heter nå «Nicolae Rainea Stadion».

Han ble dekorert med Den nasjonale orden for tro tjeneste (både ridder- og offisersgrad).

## VM
* Vest-Tyskland 1974: Én kamp
* Argentina 1978: To kamper
* Spania 1982: To kamper

## EM
* Italia 1980: To kamper (blant annet finalen)

## Referanser


## Eksterne lenker
* Profil hos Weltfussball.de
Bertnes

**Bertnes** er et strøk sørvest i bydel Støver på Innstranda i Bodø, om lag 10 km øst for Bodø sentrum. I dag finnes noe bebyggelse fra 1800-tallet i området, men utviklingen i området rundt Bertnes skjøt fart på 1970-tallet med ny boligbygging. Etter 2000 er flere boligfelt i området bygget ut, primært basert på boligsystemer importert fra Estland. Bertnes Geocenter har en stor utstilling med geologiske forekomster fra inn- og utland. Nordly grendehus er et naturlig samlingssted for befolkningen på Bertnes.

## Bertnesdagan
Bertnesdagan arrangeres hver høst på Bertnes i regi av Innstrandens Idrettslag. På Bertnesdagan foregår blant annet kulturelle arrangement, auksjon, loppemarked og salg av lokal mat og håndverk.

## Eksterne lenker
* Bertnesdagan
Vilde

**Vilde** er en norsk og svensk kortform av kvinnenavnet *[[Alvilde]]*, som har opprinnelse i det norrøne navnet *Alfhildr*, dannet av *alfr*, «alv», og *hildr*, «kamp». 

## Utbredelse
Navnet *Vilde* har vært vanlig i Norge siden 1990-årene og hadde en popularitetstopp med 1,2 % i 1998.

|}

## Kjente personer som heter Vilde
* Vilde Bjerke (f 1960), norsk artist, datter av Andre Bjerke
* Vilde Frang (f 1986), norsk fiolinist
* Vilde Nilsen (f 2001), norsk paralangrennsløper

## Referanser


## Eksterne lenker
*
Ljungsbro

**Ljungsbro** er et tettsted i Linköping kommune i Östergötlands län i Östergötland i Sverige. I 2010 hadde tettstedet  innbyggere. Tettstedet ligger cirka 10 kilometer nordvest for Linköping, ved Motala ström og Göta kanal. I Ljungsbro finnes sjokoladefabrikken Cloetta.

## Referanser
Nyholmen fyr

**Nyholmen fyr** er et fyr på Nyholmen i innselingen til Bodø by. Nyholmen er et område ytterst på halvøya Burøya i bydelen Rønvika som er kjent for Nyholmen skandse og fyret som opprettet i 1875 under navnet **Bodø fyr**. Det ble nedlagt allerede i 1907 etter endringer i Bodø havn.

Fyret er bare en del av bolighuset til fyrvokteren.

Fyret ble fredet i 1999, eies siden 1987 av Fortidsminneforeningen i Nordland.

## Fyrvoktere
*1875–1879: Carl Mathias Eckstein 
*1879–1900: Christian Østvig
*1900–1906: Richard A. Koch
*1906–1907: Amalie Koch (drev fyret i en periode etter R. Kochs død)


File:Bodø 1800-tallet.jpg|Bodø sett fra Lille Hjartøya med Nyholmen i forgrunnen. 
File:Bodø 2006.jpg|Bodø sett fra Lille Hjartøya. 
File:Nyholmen Lighthouse 2013.jpg|Nyholm fyr sett med deler av Bodø og Torghatten ASAs «Vågsfjord» i bakgrunnen
 

## Referanser


## Se også
*Nyholmen skandse

## Eksterne lenker
* Norsk fyrhistorisk forening
* Fortidsminneforeningen i Nordland
*
Havanna Bade- og Lekeland

**Havanna Bade- og Lekeland** var et badeanlegg i Havannasenteret på Hana i Sandnes.

Badelandet, som åpnet i 1991, var 7000&nbsp;m² stort og var Norges største innendørs badeland. Stedet hadde flere forskjellige vannsklier, boblebad, barnebasseng, romerbad og flere andre fasiliteter. 

Havanna Bade- og Lekeland ble lagt ned i august 2007 men bygningen har fortsatt ikke blitt tatt i bruk til andre formål, eller gjenåpnet.

## Referanser
Hagonoy

**Hagonoy** kan være

;To kommuner i Filippinene:

* Hagonoy (Bulacan)  i provinsen Bulacan
* Hagonoy (Davao del Sur)  i provinsen Davao del Sur